NORAKSTS

|  |  |
| --- | --- |
| 19.12.2024. | Nr.16/25 |

**GROZĪJUMS JELGAVAS PILSĒTAS DOMES 2016. GADA 28. JŪLIJA LĒMUMĀ NR.8/13 “PRIVĀTĀ KAPITĀLA PIESAISTE PAŠVALDĪBAS**

**SIA “JELGAVAS TIRGUS””**

**Atklāti balsojot: PAR – 8** (A.Rāviņš, R.Vectirāne, V.Ļevčenoks, M.Buškevics, I.Bandeniece, J.Strods, U.Dūmiņš, M.Daģis), **PRET – 4** (A.Pagors, G.Kurlovičs, A.Rublis, R.Šlegelmilhs), **ATTURAS – 2** (A.Eihvalds, A.Tomašūns),

Jelgavas valstspilsētas pašvaldībā (turpmāk – Pašvaldība) 2024. gada 17. decembrī saņemts iesniegums Nr.1-11/27 ar lūgumu pagarināt pārtikas un nepārtikas preču tirgus Sporta ielā 2B un Zemgales prospektā 19A, Jelgavā (turpmāk- Objekts) izveides termiņu uz laiku līdz 2025. gada 20. maijam. Lūgums pamatots ar vairākiem apstākļiem, kuru dēļ būvniecība atpaliek no iepriekš plānotā grafika.

2024. gada 29. jūlija vētras rezultātā tika applūdināts jaunā tirgus būvlaukums un būvniecības stadijā esošie kanalizācijas un ūdensvada tīkli. Augstais gruntsūdeņu līmenis ilgstoši neļāva veikt zemes darbus inženierkomunikāciju izbūvē, kā rezultātā būvdarbi iekavējās par vairāk kā 60 dienām.

Veicot elektrotīklu izbūvi tika konstatēts, ka projektā paredzētajai apakšstacijai mainījusies komplektācija un ieplānotās iekārtas jāmaina, organizējot būvdarbu veicēju atlases konkursu un saskaņošanas procesu.

Bruģēšanas darbu laikā tika konstatētas vēsturiskā bruģa paliekas, kas datējamas ar 19. gadsimta otro pusi, un tiek gaidīts atzinums no Nacionālās kultūras mantojuma pārvaldes, lai saskaņotu turpmāko rīcību saistībā ar vēsturisko bruģi.

PS “JLa Developers” informē, ka Objekta būvdarbi paveikti 80% - 90% apmērā. Būvniecību pabeigt un Objektu nodot ekspluatācijā tiek plānots līdz 2025.gada 20.maijam.

Ar Jelgavas valstspilsētas pašvaldības domes 2024. gada 25. jūlija lēmumu Nr.8/15 “Grozījums Jelgavas pilsētas domes 2016. gada 28. jūlija lēmumā Nr.8/13 “Privātā kapitāla piesaiste pašvaldības SIA “Jelgavas tirgus”” Objekta izveides termiņš tika pagarināts, nosakot, ka Objekts jāizveido līdz 2025. gada 1. janvārim.

Saskaņā ar Pašvaldību likuma 4.panta pirmās daļas 12.punktu, 10.panta pirmo daļu un pamatojoties uz SIA “Jelgavas tirgus” 2024. gada 17. decembra iesniegumu Nr.1-11/27,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt grozījumu Jelgavas pilsētas domes 2016. gada 28. jūlija lēmuma Nr.8/13 “Privātā kapitāla piesaiste pašvaldības SIA “Jelgavas tirgus”” 2.punktā un aizstāt vārdus “līdz 2025. gada 1. janvārim” ar vārdiem un skaitļiem “līdz 2025. gada 30. aprīlim”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta Lietvedības nodaļas vadītāja B.Jēkabsone

2024. gada 19. decembrī